તાજેતરમાં હરીફ અબ્દુલ સુલેમાનના ઘર ઉપર સાગ્રીતો સાથે ગંજીવાડામાં ધસી જઇ ધડાધડ ફાયરીંગ કરી અબ્દુલની હત્યાની કોશીષ અને ત્યાંથી આગળ જઇ એસી ફુટના રોડ ઉપર અમુલ સર્કલ પાસે સરાજાહેર ફાયરીંગ કરી ખોફ ઉભો કરવાની ઘટનામાં સંડોવાયેલો હિતેષ ઉર્ફે હિતીયો ખીમસુરીયા આજી ડેમ ચોકડીથી માંડા ડુંગર તરફ જઇ રહયાની બાતમી હેડ કોન્સ્ટેબલ જગમાલભાઇ ખટાણા, મયુરભાઇ પટેલ, રવીરાજસિંહ પરમાર અને ફિરોજ શેખને મળી હતી. બાતમી મળતાની સાથે જ પીએસઆઇ આર.સી.કાનમીયા સહિતનો કાફલો સંબંધીત સ્થળે ધસી ગયો હતો. આ દરમિયાન જીજે-૧૦ એસી-૪૪૧ર નંબરની અલ્ટોમાંથી હિતેષ ખીમસુરીયા પસાર થતા આંતરી લેવાયો હતો. પીએસઆઇ કાનમીયા, એએસઆઇ રણજીતસિંહ ઠાકુર, બીપીનદાન ગઢવી, જયસુખભાઇ હુંબલ, મયુર પટેલ, સંતોષ મોરી, સંજય રૂપાપરા, રવીરાજસિંહ પરમાર અને સ્નેહ ભાદરકા સહિતની ટુકડીએ હિતેષ ખીમસુરીયાને ઝડપી લેવા માટે જહેમત ઉઠાવી હતી.